এ বিষয়ে গত বছর ওয়েটিং লিস্টে থাকা ভর্তি ইচ্ছুক শিক্ষার্থী ইয়াসিন আরাফাত বলেন, ‘মাদরাসা সব বিশ্ববিদ্যালয়ে আর্টস হিসেবে বিবেচনা করা হলেও এখানে ‘অন্যান্য’ হিসেবে ধরায় আমাদের ন্যায্য প্রতিযোগিতার ক্ষেত্রটা সঙ্কীর্ণ হয়ে পড়ে। ২০১৭-১৮ শিক্ষাবর্ষে জাবির কলা অনুষদে কলেজের শিক্ষার্থীরা মানবিক শাখা থেকে দুই শ’র পরে সিরিয়াল হয়েও চান্স পেলেও আমি ৮৫তম হয়েও চান্স পাইনি। কারণ আমাকে মানবিক না হিসেবে ধরে ‘অন্যান্য’ হিসেবে বিবেচনা করা হয়েছে।’ এমন আরো অভিযোগ করেন কলা অনুষদে যথাক্রমে ৮৮তম ও ১২৭তম হওয়া আরিফুর ও আরাফাত রহমান নামক দুই শিক্ষার্থী। এ দিকে সমাজবিজ্ঞান অনুষদ ও আইন অনুষদসহ অন্যান্য অনুষদে মাদরাসা-কলেজ কোনো পার্থক্য করা হয় না। ফলে সবাই সমান প্রতিযোগিতা করতে পারে।